14. ΑΝΑΓΚ. ΝΟΜΟΣ υπ’ αριθ. 465 της 6/9 Ιουλ. 1968 (ΦΕΚ Α΄ 148) Περί τροποποιήσεως και συμπληρώσεως ενίων διατάξεων του Νόμ. 1880/1951 «περί φορολογίας των πλοίων». Άρθρ.1-7.-(Περιελήφθησαν εις την κατωτ. κωδικοποίησιν Β.Δ. 800/1970). Άρθρ.8.-Επί εκποιήσεως ολοκλήρου ή ιδανικού μεριδίου πλοίου του παρόντος Νόμου εις φυσικά ή νομικά πρόσωπα δεν επιβάλλονται οι κατά τας κειμένας διατάξεις φόρος μεταβιβάσεως και τέλη χαρτοσήμου και πάσης φύσεως τέλη ή δικαιώματα υπέρ τρίτων. Με την περίπτ. 11 του άρθρ. 4 Νόμ. 2459/18-19 Φεβρ. 1997, ΦΕΚ Α΄17, κατωτ. σελ. 194,735 καταργήθηκαν οι απαλλαγές από τα τέλη χαρτοσήμου που προβλέπονται από το άνω άρθρ. 8. Άρθρ.9.-1.Επί δωρεάς, συστάσεως προικός ή κληρονομίας αφορώσης εις πλοίον ή μερίδια επί πλοίου του παρόντος Νόμου, δεν εφαρμόζεται η περί φορολογίας δωρεών, προικών ή κληρονομιών νομοθεσία, ουδέ οφείλεται ο υπό των οικείων διατάξεων προβλεπόμενος κατά περίπτωσιν φόρος. 2.Ομοίως δεν εφαρμόζεται η περί δωρεών, προικών ή κληρονομιών νομοθεσία, ουδέ οφείλεται ο υπό των οικείων διατάξεων προβλεπόμενος κατά περίπτωσιν φόρος και εις ην περίπτωσιν πλοίον του παρόντος Νόμου ανήκει εις ημεδαπήν ή αλλοδαπήν πάσης φύσεως εταιρείαν, ασχολουμένην αποκλειστικώς με την εκμετάλλευσιν πλοίων, η δε δωρεά, προιξ ή κληρονομία αφορά εις μετοχάς ονομαστικάς ή μη ή πάσης φύσεως εταιρικά μερίδια επί του πλοίου. Σελ. 66,54(ε) Τεύχος 1436 Σελ. 86 3.Επ’ αμφοτέρων των περιπτώσεων των παρ. 1 και 2 του παρόντος άρθρου δεν οφείλεται φόρος και όταν η δωρεά, προίξ ή κληρονομία αναφέρεται: α)Εις το οφειλόμενον τίμημα πωληθέντος εν όλω ή εν μέρει πλοίου, β)εις οιανδήποτε απαίτησιν της πλοιοκτησίας (παρ. 1) ή της Εταιρείας (παρ. 2) κατά τρίτων, ανήκουσαν εις τον πλοιοκτήτην ή την Εταιρείαν και προερχομένην εκ της εκμεταλλεύσεως του πλοίου. Δια του εδάφ. γ΄ της παρ. 1 του άρθρ. 29 Νόμ. 27/1975 (κατωτ. αριθ. 19) κατηργήθησαν αι ανωτέρω παρ. 1, 2 και 3. Παραμένουν εξαιρετικώς εν ισχύϊ, καθ’ ο μέρος αφορώσιν εις την απαλλαγήν εκ του φόρου κληρονομιών επί πλοίων, μετόχων ή μεριδίων ημεδαπών ή αλλοδαπών εταιρειών πλοιοκτητριών πλοίων, καλύπτουσαι εφεξής άπαντα τα άνω των 1500 κόρων ολικής χωρητικότητος πλοία. 4.Εις την φορολογικήν απαλλαγήν του παρόντος άρθρου ουδαμώς περιλαμβάνονται ακίνητα ή εμπράγματα δικαιώματα επί ακινήτων κειμένων εν Ελλάδι. Άρθρ.10.-(Περιελήφθη εις το άρθρ. 9 της κατωτ. κωδικοποιήσεως Β.Δ. 800/1970). Άρθρ.11.-(Αντικαθίσταται η παρ. 2 άρθρ. 5 Α.Ν. 4419/1964, ανωτ. σελ. 66,62). Άρθρ.12.-Από της ενάρξεως της ισχύος του παρόντος Νόμου καταργούνται αι κάτωθι διατάξεις του Νόμ. 1880/1951 ως ούτος ετροποποιήθη και συνεπληρώθη μεταγενεστέρως καθ’ όσον αφορά πλοία Α΄ κατηγορίας: α)Τα άρθρ. 3, 4, 5, 6, 7 και 8 β)Το άρθρ. 15. γ)Η παρ. 3 του άρθρ. 16, εφαρμοζομένων εφεξής των περί εισπράξεως δημοσίων εσόδων διατάξεων. δ)Η παρ. 2 του άρθρ. 18. ε)Τα άρθρ. 20 και 21, ως και πάσα άλλη διάταξις αντικειμένη εις τας διατάξεις του παρόντος Νόμου. Άρθρ.13.-Επί κωδικοποιήσεως της ισχυούσης νομοθεσίας περί φορολογίας πλοίων υπό τον τίτλον «Κώδιξ Φορολογίας Πλοίων» έχουσιν εφαρμογήν αι διατάξεις των παρ. 1 και 2 του Ν.Δ. 4444/1964 του οικείου Β.Δ/τος, εκδιδομένου τη προτάσει του Υπουργού των Οικονομικών. Άρθρ.14.-Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως. 27.Α.μ.13-14 Φορολογία  Προσόδου από πλοία 